28/10/2015 | Administración LocalMunicipal
As Pontes de García Rodríguez
Secretaría
Bases concurso de Fungos 2015

A concelleira delegada da Área de Atención, Participación Cidadá e Desenvolvemento Local ditou a resolución nº 1910/2015, do 19 de outubro de 2015, que é do seguinte teor literal: O sábado 1 de novembro, dentro dos actos enmarcados para celebrar a XXVI Feira de Fungos e Cogomelos, convócase o concurso de Fungos. Para regular a participación neste concurso se elaboraron unhas bases. Vistas as bases que regulan a participación no concurso de Fungos 2015. Visto o informe de intervención núm.328/2015 con data 13/10/2015. Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables.1º- Aprobar a seguintes bases do Concurso de Fungos 2015, que se celebrará o domingo 1 de novembro de 2015: 1ª O Concurso de Fungos de As Pontes organízase co desexo de fomentar a afección á micoloxía e ter un coñecemento máis exacto das especies micolóxicas da zona.2ª Para concursar deberán presentarse exemplares dun mínimo de 10 especies distintas de cogomelos silvestres. Os concursantes deberán identificalos e poñer nome nos cogomelos que presenten. Na presentación non se empregarán especies protexidas. Os concursantes deberán ter cando menos 18 anos que acreditarán presentando o DNI. Os concursantes da categoría xuvenil entre 18 e 25 anos cumpridos o día da feira. Cada persoa só poderá participar cunha cesta.3ª O xurado estará formado por persoas entendidas na materia que valorarán a clasificación, estado e variedade das especies presentadas. Ademais no premio especial atenderase a presentación e exemplares máis raros.4ª As inscricións poderán realizarse no Dpto. de Cultura antes da feira no telf.981 44 03 44 ou correo cultura@aspontes. org ata o venres 30 de outubro ás 14:00h (deberán ter confirmación do Dpto. De cultura da inscrición na feira), e o día da feira ata as 10.30h. Para a admisión de inscricións terase en conta a adaptación á infraestructura e xestión da feira, polo que no caso de que o número de participantes sexa superior ás prazas dispoñibles, a selección das cestas participantes farase por orde de inscrición.5ª A presentación a concurso será dende as 09.00h ata as 11.00h na carpa instalada na rúa Alexandre Bóveda, a partir desta hora, momento no que o xurado comezará a facer a valoración das cestas, non se admitirán máis participantes.6ª Os concursantes deberán manter a súa exposición particular ata alomenos as 14.00h, procedendo seguidamente a retirar os exemplares. Dende o momento de presentación da cesta ata a total recollida da mesma o concursante será responsable do contido da mesma.7ª O xurado reservase o dereito de declarar deserto algún dos premios e as súas decisións serán inapelables. Ante posibles dubidas na interpretación destas bases prevalecerá o criterio do xurado. A participación neste concurso implica a aceptación das bases.1º premio: 300 euros 2º premio: 200 euros 3º premio:150 euros 4º premio: 100 euros 5º premio: 75 euros Premio especial xuvenil: 75 euros Premio especial 300 euros Premio de 20 euros a todos os participantes non premiados nas anteriores categorías, e que cumpran co establecido nestas bases.2º- Ordenar a inserción das citadas bases no Boletín Oficial da Provincia. As Pontes de Pilar Nieves Jovina Fernandez Rios Fernandez de la Puebla”. A concelleira-delegada.- Nancy Stella Bergada Lengua.- O oficial maior.- Lynda Schonfeld Culsan”. As Pontes de Pilar Nieves Jovina Fernandez Rios Fernandez de la Puebla, 21 de outubro de 2015 María Montserrat García Chavarría Concelleira delegada de Atención, Participación Cidadá e Desenvolvemento Local